144. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 679 της 20/29 Νοεμ. 1982 (ΦΕΚ Α΄ 142) Έλεγχος της ανεργίας των επιδοτούμενων ανέργων. Έχοντας υπόψη: 1.Τις διατάξεις του άρθρ.29 του Ν.Δ. 2961/1954 «περί συστάσεως Οργανισμού Απασχολήσεως και Ασφαλίσεως Ανεργίας» (ΦΕΚ 197 τ.Α΄) όπως αντικαταστάθηκε με το άρθρ.23 παρ.1 του Νόμ. 1082/80 «περί τροποποιήσεως, αντικαταστάσεως και συμπληρώσεως διατάξεων τινων ενίων εργατικών νόμων και ρυθμίσεως συναφών θεμάτων (ΦΕΚ 250 Τ.Α΄). 2.Την πρόταση αριθ. 3034/20.5.81 του Διοικητικού Συμβουλίου του Οργανισμού Απασχολήσεως Εργατικού Δυναμικού (ΟΑΕΔ). 3.Τη γνωμοδότηση αριθ. 733/1982 του Συμβουλίου Επικρατείας ύστερα από πρόταση του Υπουργού Εργασίας, αποφασίζουμε: Άρθρ.1.-1.Για να εξασφαλίζεται ή άμεση επικοινωνία των επιδοτουμένων ανέργων με τις Υπηρεσίες Απασχόλησης του ΟΑΕΔ κάθε επιδοτούμενος άνεργος υποχρεούται να προσέρχεται στο Γραφείο Απασχόλησης του τόπου κατοικίας ή διαμονής του. 15.Γ .β.141-144 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) α)κάθε φορά πού καλείται από το αρμόδιο Γραφείο και μέσα στην προθεσμία πού ορίζεται από τη σχετική έγγραφη πρόσκληση. β)κατά την ημέρα πού προσέρχεται στην αρμόδια υπηρεσία του Ο.Α.Ε.Δ. για να εισπράξει το επίδομα ανεργίας. 2.Σε περίπτωση αλλαγής τόπου κατοικίας ή διαμονής, ο επιδοτούμενος άνεργος υποχρεούται: α)να δηλώσει στο αρμόδιο Γραφείο Απασχόλησης την νέα του διεύθυνση. β)να εμφανισθεί στο αρμόδιο Γραφείο Απασχόλησης του τόπου της νέας κατοικίας ή διαμονής του μέσα σε 8 ημέρες από την επόμενη της διαγραφής του από το προηγούμενο Γραφείο Απασχόλησης. Άρθρ.2.-1.Στον επιδοτούμενο άνεργο πού παραβαίνει τις διατάξεις του προηγούμενου άρθρου επιβάλλονται από το Διευθυντή της Υπηρεσίας οι εξής κυρώσεις: α)Σε περίπτωση παράβασης των περιπτ. α και β της παρ.1 και α της παρ.2 του προηγούμενου άρθρου: (α)Στέρηση του επιδόματος ανεργίας πού αντιστοιχεί στο δεκαπενθήμερο μέσα στο οποίο σημειώθηκε η παράβαση αν η παράβαση αυτή έγινε για πρώτη ή για δεύτερη φορά. (β)Διακοπή της επιδότησης σε περίπτωση περαιτέρω υποτροπής. β)Σε περίπτωση παράβασης της περιπτ. β της παρ. 2 του προηγούμενου άρθρου επιβάλλεται στέρηση του επιδόματος ανεργίας, για όσο χρόνο διαρκεί η παράβαση πέρα από τη λήξη της προθεσμίας των 8 ημερών. 2.Αν οι παραπάνω παραβάσεις έγιναν για λόγους ανωτέρας βίας ή για άλλο ανυπαίτιο κώλυμα ο επιδοτούμενος άνεργος απαλλάσσεται των σχετικών κυρώσεων μετά από αιτιολογημένη απόφαση του Διευθυντή της Υπηρεσίας. Άρθρ.3.Κατά των αποφάσεων του Διευθυντή της Υπηρεσίας με τις οποίες επιβάλλονται κυρώσεις σύμφωνα με το προηγούμενο άρθρο, επιτρέπεται η άσκηση προσφυγής από τον ενδιαφερόμενο σύμφωνα με τις διατάξεις των παρ.7 και 8 του άρθρ.27 του Ν.Δ. 2961/54 «περί συστάσεως Οργανισμού Απασχολήσεως και Ασφαλίσεως Ανεργίας». 